同朋友去元朗食拉麵。黑豚拉麵($98)＋溏心蛋($14) 呢個拉麵係我食嘅，我個人偏好軟身嘅麵，但係又怕會煮到太腍，不過見金田家咁有口碑就一試無妨，而葱嘅份量就選擇咗適中。先試叉燒先，叉燒大塊、薄切、肥度適中，唔會太油膩，而且有六塊咁多，份量十足。個麵就同我期望一樣，煮得啱啱好，軟得嚟唔係煮過耐個隻腍，而且掛湯力夠，啖啖都有好濃郁嘅湯味，個湯本身都好稠身，香氣十足。個溏心蛋夠晒流心，又入味，食拉麵就梗係要加埋隻蛋。